als_Latn dik_Latn sag_Latn
Mbërrin skuadra kombëtare e Izraelit në Tiranë në masa të jashtëzakonshme sigurie. Një orë bllokohet i gjithë trafiku duke paralizuar qarkullimin që nga aeroporti “Nënë Tereza” deri në zemër të kryeqytetit shqiptar.
Agjentët izraelit sëbashku me policinë shqiptare kanë marrë një plan masash të detajuara dhe i kanë pragmatizuar ato, duke rrethuar një perimetër të gjerë gjithë ambjentet e Hotel Plaza.
Më tej të gjitha makinat e parkuara pranë hotelit janë ngritur me karrotrec për të pastruar dhe mbajtur pastër zonën, madje dhe taksitë nuk lejohen që të qëndrojnë aty dhe kontrolli shkon më tutje.
Të gjitha automjetet që futen në parkingun e hotelit kontrollohen imtësisht për të parandaluar cdo lloj rreziku.
Këmbësorët gjithashtu nuk lejohen që të kalojnë trotuaret e hotelit ku do të akomodohet kombëtarja izraelite.
Masat e ndërmarra po ja kalojnë masave të ndeshjes me Serbinë. Të gjithë janë në ankth që gjithcka të shkojë mirë në këtë takim.
Mbase e gjithë kjo situatë është prodhuar pas arrestimit të disa personave që planifikonin një sulm terrorist në ndeshjen Shqipëri- Izrael.
Për këtë qëllim ndeshja u zhvendos nga “Loro Borici”, Shkodër në stadiumin “Elbasan Arena” në qytetin e Elbasanit.
Mbërrin ekipi i Izraelit, Tirana në “shtet rrethim”
Vjen Kombëtarja izraelite, bllokohet superstrada Tiranë-Rinas dhe disa akse
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn